เคยได้มาลองแล้วครั้งนึง ครั้งนี้เลยขอไปใหม่อีกซักรอบนะ

บรรยากาศร้านตกแต่งได้แบบน่ารักประทับใจมาก โมเดิร์นสบายๆ ด้วยกระจกใส และเฟอร์นิเจอร์โทนไม้
แล้วที่เด่นสุดคือ "รังไข่" ที่อยู่ด้านบนบริเวณชั้น 2 นั้นเอง หากใครยังไม่เคยมาต้องลองมากันเลยค่ะ ^^

วันนี้สั่งไปกัน 2 คนเลยได้มา 2 เมนู  
"ข้าวห่อไข่ราดซอสแกงกะหรี่" ที่ซอสราดได้เข้มข้นอร่อยถึงใจ เสิร์ฟมานี้ควันลอยฟุ่งมาพร้อมกับกลิ่นหอมของแกงกะหรี่ที่ลอยมาแบบนุ่มๆ เบาๆ พอเอาช้อนตัดลงไปนี้ควันลอยเลยคะ เนื้อไข่นุ่มละลายในปากมาก 

"ข้าวห่อไข่ราดครีมซอสเห็ดเบคอนและซอสฮิยาชิ" จานนี้ราดแบ่งกันมาแบบครึ่งๆ ครีมซอสครึ่งนึง ฮายาชิครึ่งนึงคะ ราดชาติอร่อยไม่ตีกันนะ ซอสฮายาชิจะเค็มๆ กินกับไข่และข้าวรสชาติจะพอดีมากๆ ด้านบนของฝั่งที่ราดซอสฮายาชิจะมีเนื้อหมูชาบูนุ่มๆ มาด้วย เนื้อหมูนุ่มอร่อยไม่เหนียวหนึบ

ส่วนครีมซอสก็เข้มข้นอร่อยค่ะ(แต่กินมากอาจเลี่ยนได้ ฮ่าๆๆ) ตัวเบคอนในครีมซอสก็นุ่มเคี้ยวง่ายเหมือนกัน 

ร้านโอมุเรียกว่าเป็นร้านที่ชวนประทับใจมากเลยค่ะ 
เพราะรูปอาหารในเมนูกับอาหารที่มาเสิร์ฟจริงหน้าตาเหมือนกันเลย ไม่ใช่แค่ดูดีแต่ในรูปเท่านั้น

อ้อ..หากใครอยากลองกินไข่แบบลาวาเหมือนที่ญุี่ปุ่นแล้วละก็สามารถนะคะ แต่ว่าต้องเพิ่มเงินอีก 20 บาท